ການຜ່າຕັດກະເພາະ ເພື່ອລົດນໍ້າໜັກ ອາດເຮັດໃຫ້ ຄົນປ່ວຍຕິດເຫລົ້າໄດ້ (ວີດີໂອ)
ການສຶກສາຄົ້ນຄວ້າເມື່ອໝໍ່ໆມານີ້ ສະແດງໃຫ້ເຫັນວ່າການຜ່າຕັດກະເພາະ ໃຫ້ນ້ອຍເຂົ້າ ສໍາລັບພວກຄົນປ່ວຍບາງຄົນ ອາດມີຜົນຂ້າງຄຽງທີ່ບໍ່ດີຕາມມາ. 
ການຜ່າຕັດກະເພາະໃຫ້ນ້ອຍເຂົ້າ ຫລື Gastric bypass surgery ໄດ້ສະແດງໃຫ້ເຫັນວ່າ ເປັນວິທີການທີ່ໄດ້ຜົນດີ ໃນການຫລຸດນໍ້າໜັກສໍາລັບ ຫລາຍຄົນທີ່ອ້ວນພີເກີນໄປເຖິງຂັ້ນ ອັນຕະລາຍ ແລະເຫັນວ່າ ໃຊ້ວິທີການ ອົດອາຫານບໍ່ໄດ້ຜົນແລ້ວ ພວກທ່ານໝໍເວົ້າວ່າການ ຜ່າຕັດກະເພາະອາຫານໃຫ້ສັ້ນເຂົ້າ ຍັງເປັນເຄື່ອງມືທີ່ມີປະສິດທິຜົນ ໃນການຕໍ່ຕ້ານກັບພະ ຍາດຫົວໃຈ ແລະໂຣກເບົາຫວານ ແຕ່ວ່າ ການສຶກສາຄົ້ນຄວ້າເມື່ອໝໍ່ໆ ມານີ້ ໄດ້ສະແດງ ໃຫ້ເຫັນວ່າ ສໍາລັບພວກຄົນປ່ວຍບາງຄົນນັ້ນ ການຜ່າຕັດກະເພາະເພື່ອລົດນໍ້າໜັກ ອາດມີ ຜົນຂ້າງຄຽງທີ່ບໍ່ດີ ຕາມມາ ຜູ້ສື່ຂ່າວ VOA ນາງ Melinda Smith ມີລາຍລະອຽດເລື້ອງນີ້ ຊຶ່ງບົວສະຫວັນ ຈະນໍາມາສະເໜີທ່ານ: ການຜ່າຕັດກະເພາະໃຫ້ນ້ອຍເຂົ້າ ໄດ້ສະແດງໃຫ້ເຫັນວ່າ ເປັນວິທີ ການທີ່ໄດ້ຜົນດີ ໃນການຫລຸດນໍ້າ ໜັກສໍາລັບຫລາຍຄົນ ທີ່ອ້ວນພີ ເກີນໄປເຖິງຂັ້ນອັນຕະລາຍ ແລະ ເຫັນວ່າ ໃຊ້ວິທີການອົດອາຫານ ບໍ່ໄດ້ຜົນແລ້ວ ພວກທ່ານໝໍເວົ້າ ວ່າ ການຜ່າຕັດກະເພາະອາຫານ ໃຫ້ສັ້ນເຂົ້າ ຍັງເປັນເຄື່ອງມືທີ່ມີ ປະສິດທິຜົນ ໃນການຕໍ່ຕ້ານກັບ ພະຍາດຫົວໃຈ ແລະໂຣກເບົາ ຫວານ ນາງລີຊາ ສເຕຣບ (Lisa Streb) ມີໜໍ້າໜັກເບົາຂຶ້ນ 45 ກິໂລ ນັບ ຕັ້ງແຕ່ລາວໄດ້ຮັບການຜ່າຕັດກະ ເພາະໃຫ້ນ້ອຍລົງ ນາງ ລີຊາ ສເຕຣບ ເວົ້າວ່າ ນາງ ສເຕຣບ ແມ່ນໂຊກດີ ເພາະວ່າລາວໄດ້ຮັບຄໍາປຶກສາ ກ່ອນທີ່ຈະທໍາການຜ່າຕັດ ທີ່ ລວມທັງຄໍາເຕືອນບໍ່ໃຫ້ດື່ມເຫລົ້າ ນາງອະທິບາຍວ່າ “ ຄົນປ່ວຍເກືອບຮອດ 2,500 ຄົນ ທີ່ໄດ້ຮັບການຜ່າຕັດກະເພາະແບບໃດແບບນຶ່ງ ທີ່ໂຮງໝໍ 10 ແຫ່ງໃນສະຫະລັດ ໄດ້ຈົດຊື່ເຂົ້າຮ່ວມໃນ ການສຶກສາຄົ້ນຄວ້າ ເພື່ອໃຫ້ຮູ້ວ່າ ຂັ້ນຕອນ ການປິ່ນປົວຂອງເຂົາເຈົ້າ ອາດຈະພາໃຫ້ເຂົາເຈົ້າ ດື່ມເຫລົ້າຫລາຍຂຶ້ນ ແລະຕິດເຫລົ້າຫລືບໍ່? ທ່ານນາງ ເວັນດີ ຄິງ (Wendy King) ທີ່ມະຫາວິທະຍາໄລ ເມືອງ Pittsburgh ລັດເພັນຊີເວເນຍ ຊຶ່ງເປັນຜູ້ນຶ່ງທີ່ຮ່ວມ ຂຽນລາຍງານ ຂອງການສຶກສາຄົ້ນຄວ້າ ບັ້ນນີ້ ທ່ານນາງ ເວັນດີ ຄິງ ເວົ້າວ່າ: “ 70% ຂອງພວກຄົນປ່ວຍຢູ່ໃນການສຶກສາຄົ້ນຄວ້າ ໄດ້ຜ່ານການຜ່າຕັດກະເພາະເພື່ອ ປົວໂຣກອ້ວນພີເກີນໄປແບບນຶ່ງ ທີ່ຜູ້ຄົນມັກເຮັດໂດຍທົ່ວ ໄປຢູ່ໃນສະຫະລັດ ທີ່ເອີ້ນວ່າ ຣູອິນວາຍ (Rouxeny) bypass surgery ການຜ່າຕັດຊະນິດນີ້ສາມາດເຮັດໄດ້ ໂດຍການຜ່າຕັດທ້ອງໃຫ້ເປີດອອກ ຫລືໃຊ້ຫລອດໃຍ ແສງອັນນ້ອຍໆ ແຫຍ່ເຂົ້າໄປທໍາການຜ່າຕັດຜ່ານຮູ້ນ້ອຍໆ ການຜ່າຕັດ ຈະອັດພາກສ່ວນອັນນ້ອຍໆສ່ວນນຶ່ງຂອງກະເພາະ ຊຶ່ງເອີ້ນວ່າ ຖົງ ຫລື pouch ໂດຍໜີບມັນອັດຕັນໄວ້ ຈາກພາກສ່ວນອື່ນຂອງກະເພາະອາຫານ ແລ້ວເອົາຫຍິບຕິດໃສ່ລໍາໃສ້ ນ້ອຍ ຊຶ່ງກໍຖືກຕັດໃຫ້ສັ້ນເຂົ້າເຊັ່ນກັນ ສໍາລັບຄົນປ່ວຍທີ່ໄດ້ຮັບການຜ່າຕັດແບບ Rouxeny ນີ້ ອາຫານ ແລະເຫລົ້າຈະເຄື່ອນໄຫວ ໄດ້ຢ່າງວ່ອງໄວ ໄປຜ່ານລໍາໃສ້ນ້ອຍທີ່ຍັງເຫລືອຢູ່ ນັ້ນ ຂັ້ນຕອນໃນການຊຶມຊັບອາຫານຂອງ ລໍາໃສ້ ແມ່ນໄວຂຶ້ນກວ່າເກົ່າຫລາຍ ຊຶ່ງພວກນັກຄົ້ນຄວ້າເວົ້າວ່າ ພາໃຫ້ພວກຄົນປ່ວຍ ໄປ ເຖິງຈຸດດຶ່ມແລະກິນອິ່ມ ໄດ້ໄວຂຶ້ນ ຄົນປ່ວຍບາງຄົນບອກວ່າ ພວກເຂົາເຈົ້າມີບັນຫາໃນການ ຄວບຄຸມປະລິມານເຫລົ້າ ທີ່ເຂົາເຈົ້າດື່ມ ພວກນັກຄົ້ນຄວ້າ ບໍ່ໄດ້ພົບເຫັນວ່າ ມີການດື່ມເຫລົ້າເພີ້ມແຕ່ຢ່າງໃດໃນ ບັນດາຄົນປ່ວຍທີ່ໄດ້ ຜ່ານການຜ່າຕັດກະເພາະແບບນຶ່ງອີກຕ່າງຫາກ ທີ່ເອີ້ນວ່າ Adjustable Gastric Banding ຫລື ການເອົາສາຍ ທີ່ຢືດຫົດໄດ້ມັດໃສ່ບ່ອນທໍ່ອາຫານທີ່ຕໍ່ໃສ່ກັບກະເພາະ ຊຶ່ງເປັນວິທີການ ທີ່ບໍ່ຮຸນແຮງປານໃດ ແລະກໍບໍ່ໄດ້ຕັດພາກສ່ວນໃດອອກຈາກກະເພາະອາຫານ ແລະລໍາໃສ້ແຕ່ ຢ່າງໃດ ທ່ານນາງເວັນດີ ຄິງ ຍັງໄດ້ກ່າວອີກວ່າ: ການສຶກສາຄົນຄວ້າດັ່ງກ່າວນີ້ ແມ່ນໄດ້ຖືກນໍາອອກພິມເຜີຍແຜ່ໃນ ວາລະສານຂອງ ສະມາຄົມການແພດອາເມຣິກັນ ຫລື Journal of the American Medical Association